Υπουργείο Εργασίας, Κοινωνικής Ασφάλισης και Πρόνοιας

Το **Υπουργείο Εργασίας, Κοινωνικής Ασφάλισης και Πρόνοιας** (21 Ιουνίου 2012 - 27 Ιανουαρίου 2015) ήταν υπουργείο που είχε δημιουργηθεί το 2012 από την Κυβέρνηση Αντώνη Σαμαρά αντικαθιστώντας το Υπουργείο Εργασίας και Κοινωνικής Ασφάλισης. Τον Ιανουάριο του 2015 αντικαταστάθηκε από την Κυβέρνηση Αλέξη Τσίπρα 2015 από το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης.

Η έδρα του ήταν στην οδό Σταδίου 29 στην Αθήνα. Ήταν το 10ο στη σειρά τάξης των Υπουργείων, σύμφωνα με απόφαση (ΦΕΚ Β’/1594/ 25-6-2013) του Πρωθυπουργού.

Από τις 21 Ιουνίου 2012 μέχρι τις 27 Ιανουαρίου 2015 υπουργός ήταν ο Γιάννης Βρούτσης.

Στις 27 Ιανουαρίου 2015 μετονομάστηκε από την Κυβέρνηση Αλέξη Τσίπρα 2015 σε Υπουργείο Εργασίας και Κοινωνικής Αλληλεγγύης.

## Γενικές Γραμματείες Υπουργείου
* Γενική Γραμματεία Κοινωνικών Ασφαλίσεων

## Αρμοδιότητες
Στις αρμοδιότητες του Υπουργείου Εργασίας, Κοινωνικής Ασφάλισης και Πρόνοιας περιλαμβάνονται:
* οι ατομικές και συλλογικές συμβάσεις εργασίας
* τα χρονικά όρια εργασίας
* η ισότητα των φύλων και οι ίσες ευκαιρίες
* οι υπηρεσίες απασχόλησης
* η κοινωνική ενσωμάτωση των αλλοδαπών εργαζομένων στην Ελλάδα
* η κοινωνική προστασία και αποκατάσταση των ατόμων ειδικών κατηγοριών
* η διευκόλυνση των ατόμων με αναπηρίες
* τα βαρέα και ανθυγιεινά επαγγέλματα
* ο επαγγελματικός προσανατολισμός
* η πρόληψη των εργατικών ατυχημάτων και των επαγγελματικών ασθενειών
* η διαχείριση κοινοτικών και άλλων πόρων σχετικών με την ανάπτυξη του ανθρώπινου δυναμικού
* η εκπροσώπηση της Ελλάδας στη Διεθνή Οργάνωση Εργασίας (ΔΟΕ)

Στο Υπουργείο Εργασίας, Κοινωνικής Ασφάλισης και Πρόνοιας υπαγόταν και το Σώμα Επιθεώρησης Εργασίας (ΣΕΠΕ), που ως στόχο έχει την έρευνα και δίωξη των παραβάσεων της εργατικής νομοθεσίας, της παράνομης απασχόλησης και της ανασφάλιστης εργασίας τόσο στον ιδιωτικό, όσο και στο δημόσιο τομέα.

Οι κυριότεροι οργανισμοί τους οποίους επόπτευε το Υπουργείο ήταν οι εξής:
* Οργανισμός Απασχόλησης Εργατικού Δυναμικού (OAEΔ)
* Εθνικό Κέντρο Επαγγελματικού Προσανατολισμού (ΕΚΕΠ)

## Ιστορία
* Στις 3 Αυγούστου 1976 με το Ν. 400/1976 το Υπουργείο Απασχολήσεως μετονομάστηκε σε Υπουργείο Εργασίας.
* Στις 14 Σεπτεμβρίου 1995 με το Π.Δ. 372/1995, μετά από πρόταση του πρωθυπουργού Α. Παπανδρέου και των συναρμόδιων υπουργών, το Υπουργείο Εργασίας μετονομάστηκε σε Υπουργείο Εργασίας και Κοινωνικών Ασφαλίσεων με τη μεταφορά σε αυτό της Γενικής Γραμματείας Κοινωνικών Ασφαλίσεων από το Υπουργείο Υγείας, Πρόνοιας και Κοινωνικών Ασφαλίσεων.
* Στις 10 Μαρτίου 2004 με την απόφαση Υ 1/10.3.2004 του πρωθυπουργού Κ. Καραμανλή το Υπουργείο Εργασίας και Κοινωνικών Ασφαλίσεων μετονομάστηκε σε Υπουργείο Απασχόλησης και Κοινωνικής Προστασίας.
* Στις 7 Οκτωβρίου 2009 με την απόφαση 2876/7.10.2009 του πρωθυπουργού Γ. Παπανδρέου το Υπουργείο Απασχόλησης και Κοινωνικής Προστασίας μετονομάστηκε σε Υπουργείο Εργασίας και Κοινωνικής Ασφάλισης.
* Στις 21 Ιουνίου 2012 με το Π.Δ. 85/2012, μετά από πρόταση του πρωθυπουργού Α. Σαμαρά, το Υπουργείο Εργασίας και Κοινωνικής Ασφάλισης μετονομάστηκε σε Υπουργείο Εργασίας, Κοινωνικής Ασφάλισης και Πρόνοιας με τη μεταφορά σε αυτό της Γενικής Διεύθυνσης Πρόνοιας από το πρώην Υπουργείο Υγείας και Κοινωνικής Αλληλεγγύης.
*Στις 27 Ιανουαρίου 2015 μετονομάστηκε σε Υπουργείο Εργασίας και Κοινωνικής Αλληλεγγύης, και η Γενική Γραμματεία Κοινωνικών Ασφαλίσεων μεταφέρθηκε από το υπουργείο Εργασίας και Κοινωνικής Αλληλεγγύης στο Υπουργείο Υγείας και Κοινωνικών Ασφαλίσεων.

## Διατελέσαντες Υπουργοί μετά το 1974
### [[Υπουργείο Απασχολήσεως|Υπουργοί Απασχολήσεως]]

### [[Υπουργείο Εργασίας (Ελλάδα)|Υπουργοί Εργασίας]]

### [[Υπουργείο Εργασίας και Κοινωνικών Ασφαλίσεων (Ελλάδα)|Υπουργοί Εργασίας και Κοινωνικών Ασφαλίσεων]]

### [[Υπουργείο Απασχόλησης και Κοινωνικής Προστασίας|Υπουργοί Απασχόλησης και Κοινωνικής Προστασίας]]

### [[Υπουργείο Εργασίας και Κοινωνικής Ασφάλισης|Υπουργοί Εργασίας και Κοινωνικής Ασφάλισης]]

### Υπουργοί Εργασίας, Κοινωνικής Ασφάλισης και Πρόνοιας

## Παραπομπές


## Εξωτερικοί σύνδεσμοι
* Επίσημος ιστότοπος του Υπουργείου Εργασίας, Κοινωνικής Ασφάλισης και Πρόνοιας
* Οργανισμός Απασχόλησης Εργατικού Δυναμικού 


Εργασίας, Κοινωνικής Ασφάλισης και Πρόνοιας
Κατηγορία:Υπουργεία Πρόνοιας